|  |
| --- |
| **Časť III.13.A – Formulár doplňujúcich informácií o investičnej pomoci letiskám** |

Odporúča sa, aby sa tento formulár doplňujúcich informácií vyplnil navyše k formuláru „Všeobecné informácie“ na oznámenie každej schémy investičnej pomoci, na ktorú sa vzťahujú Usmernenia o štátnej pomoci pre letiská a letecké spoločnosti[[1]](#footnote-1).

|  |
| --- |
| 1. Dodatočné informácie o príjemcovi, investičnom projekte a pomoci |

* 1. Príjemca
     1. Poskytuje sa pomoc priamo vlastníkovi letiska?

áno  nie

* + 1. Ak je odpoveď na otázku v bode 1.1.1 nie, opíšte podľa potreby i) právny subjekt (subjekty), ktorý(-é) i) je/sú príjemcom(-ami) pomoci, a ii) právny subjekt (subjekty) presúvajúcu(-ce) pomoc na sprostredkovateľský subjekt alebo na letisko vykonávajúce investičný projekt.

* + 1. Ak je odpoveď na otázku v bode 1.1.1 nie, vysvetlite, ako vnútroštátne orgány zabezpečujú, že na sprostredkovateľských úrovniach sa neposkytuje žiadna výhoda.

* + 1. V prípade individuálnej pomoci opíšte právne, organizačné a finančné vzťahy medzi príjemcom pomoci a i) podnikmi, s ktorými tvorí súčasť skupiny podnikov, ii) jeho dcérskymi spoločnosťami; iii) akýmikoľvek inými pridruženými podnikmi vrátane spoločných podnikov.   
          
       V prípade schém pomoci opíšte spôsob, akým orgán poskytujúci pomoc posúdi právne, organizačné a finančné vzťahy uvedené vyššie.
    2. Uveďte, či príjemca bude prevádzkovať aj infraštruktúru.

áno  nie

* + 1. Ak ste na uvedenú otázku odpovedali nie, opíšte i) postup, akým bude/resp. bol vybraný prevádzkovateľ infraštruktúry a ii) podmienky účasti.

* + 1. Ak letisko(-á) využívajú národné ozbrojené sily, polícia, letecké záchranné služby vykonávajúce činnosti nehospodárskej povahy alebo akékoľvek iné letecké služby vykonávajúce činnosti nehospodárskej povahy, uveďte a) povahu týchto služieb a b) mieru využitia kapacity letiska (napr. používanie vzletovej a pristávacej dráhy a ďalších zariadení letiska vyjadrené ako percento z ročného počtu letov):

* + 1. Uveďte tieto údaje o objeme cestujúcich na letisku(-ách), ktoré je/sú príjemcom(-ami) pomoci:

1. Letiská s históriou komerčnej osobnej dopravy dlhšou ako dva finančné roky: Priemerný ročný objem cestujúcich počas dvoch finančných rokov predchádzajúcich roku, v ktorom sa pomoc notifikuje alebo skutočne poskytuje.
2. Letiská s históriou komerčnej osobnej dopravy kratšou ako dva finančné roky: predpokladaný priemerný ročný objem cestujúcich počas dvoch finančných rokov od začiatku prevádzkovania komerčnej osobnej leteckej dopravy.
3. Pre všetky letiská predpokladaný priemerný ročný objem cestujúcich počas predpokladanej ekonomickej životnosti podporovanej infraštruktúry.

Údaje za letisko poskytnite vo forme tabuľky štruktúrovanej ako je znázornené v nasledujúcej tabuľke.

|  |  |
| --- | --- |
| **Rok** | **Celkový počet cestujúcich** |
|  |  |
|  |  |

Počty cestujúcich sa musia počítať „jedným smerom“ a pre každú jednotlivú trasu; na príklad: cestujúci letiaci na letisko a naspäť by sa počítal dvakrát. Ak je letisko súčasťou skupiny letísk, údaje o objeme cestujúcich sa musia stanoviť na základe každého jednotlivého letiska.

* 1. Investičný projekt
     1. Opíšte investičný projekt a všetky základné odhady a predložte vopred vypracovaný obchodný plán (v podobe tabuľky vytvorenej v exceli), z ktorého projekt vychádza. Obchodný plán by mal zahŕňať ekonomickú životnosť investície. Všetky odhady by mali vychádzať zo spoľahlivých prognóz dopytu. Uveďte či a do akej miery boli tieto odhady zohľadnené v obchodnom pláne letiska, ktoré je príjemcom pomoci. .

* + 1. Uveďte tieto informácie o notifikovanom investičnom projekte:

|  |  |
| --- | --- |
| Dátum žiadosti o pomoc: |  |
| Dátum začatia prác na investičnom projekte: |  |
| Dátum plánovaného skončenia prác na investičnom projekte: |  |
| Dátum plánovaného začatia prevádzky investície: |  |
| Dátum plánovaného dosiahnutia plnej kapacity: |  |

* + 1. V rámci jednej tabuľky uveďte podrobný rozpis všetkých prác, ktoré sa majú vykonať, zdroj ich financovania, plánované trvanie, súvisiace nákladové položky a plánovaný dátum uvedenia do prevádzky.   
         
       Pre každú nákladovú položku uveďte, či, a prečo by sa mala považovať za investičný náklad i) priamo spojený s infraštruktúrou nehospodárskej povahy patriacou do právomoci verejného poriadku (napr. bezpečnostné úlohy, riadenie letovej prevádzky a akékoľvek iné činnosti, za ktoré zodpovedá členský štát v rámci svojich úradných právomocí ako verejný orgán), alebo ii) spojený s leteckou letiskovou infraštruktúrou hospodárskej povahy (napr. vzletová a pristávacia dráha, infraštruktúru pozemnej obsluhy) alebo iii) spojený s **neleteckou** infraštruktúrou hospodárskej povahy (napr. parkoviská, hotely).

|  |  |  |  |
| --- | --- | --- | --- |
| Druh prác | Financovanie | Štruktúra nákladov | Načasovanie |
|  |  |  |  |
|  |  |  |  |

* + 1. Uveďte prehľad i) celkových oprávnených investičných nákladov[[2]](#footnote-2) hospodárskej povahy a ii) celkových oprávnených nákladov nehospodárskej povahy. Náklady sa musia diskontovať na ich súčasnú hodnotu; je potrebné uviesť diskontnú sadzbu.  
          
       V prehľade uveďte, ktorá časť notifikovanej pomoci bude podporovať investície patriace do kategórie i) a ktorá časť bude podporovať investície patriace do kategórie ii).

Ak budú prostredníctvom štátnej pomoci financované investičné náklady súvisiace s inými ako leteckými činnosťami hospodárskej povahy: vysvetlite, na základe čoho budú orgány považovať túto pomoc za zlučiteľnú s vnútorným trhom.

* + 1. Zaviazali ste sa alebo sa zaväzujete, že v prípade danej investície uskutočníte posudzovanie vplyvov na životné prostredie? (bod 20 usmernení o štátnej pomoci pre letiská a letecké spoločnosti)?

áno  nie

Ak nie, vysvetlite, prečo sa v prípade tohto projektu nevyžaduje posúdenie vplyvov na životné prostredie.

* 1. Činnosti nehospodárskej povahy patriace do právomoci verejného poriadku.
     1. Potvrďte, či sa investície vzťahujú na činnosti, za ktoré zodpovedá štát pri vykonávaní svojich úradných právomocí ako verejný orgán (napr. kontrola letovej prevádzky, práca policajných, colných a protipožiarnych orgánov a činnosti potrebné na ochranu civilného letectva pred činmi protiprávneho zasahovania). Investície týkajúce sa infraštruktúry a zariadení nevyhnutných na vykonávanie takýchto činností sa všeobecne považujú za činnosti nehospodárskej povahy, a preto nepatria do rozsahu pôsobnosti pravidiel štátnej pomoci. Zahrňte príslušné investície do tabuľky uvedenej v oddiele 1.2.3.

áno  nie

* + 1. Uveďte vnútroštátny, regionálny alebo akýkoľvek iný právny nástroj týkajúci sa pojmu „činnosti patriace do právomoci verejného poriadku“ a ich financovanie. Ak takýto právny nástroj neexistuje, objasnite, ako sú tieto činnosti spravidla financované príslušnými orgánmi.

* + 1. Uveďte dôkazy svedčiace o tom, že verejné financovanie nehospodárskych činností nevedie k neprípustnej diskriminácii medzi letiskami. Diskriminácia vzniká v situáciách, keď podľa príslušného právneho poriadku civilné letiská musia bežne znášať určité náklady spojené s ich nehospodárskymi činnosťami, zatiaľ čo niektoré civilné letiská takéto náklady nemusia pokrývať. Uveďte vecnú a územnú pôsobnosť vnútroštátnych predpisov, ktoré sa uplatňujú na financovanie nehospodárskych činností letísk, a v príslušných prípadoch úroveň regionálnych právomocí v tejto oblasti.

* + 1. Na základe príslušných dôkazov potvrďte, že kompenzácia nákladov vzniknutých v súvislosti s nehospodárskymi činnosťami bude prísne obmedzená na takú výšku nákladov, pri ktorej sa účinne vylúčia akékoľvek krížové dotácie hospodárskych činností prostredníctvom tejto kompenzácie.

* + 1. Potvrďte, že letisko bude viesť samostatné účty nákladov na hospodárske a nehospodárske činnosti.

|  |
| --- |
| 1. Posúdenie zlučiteľnosti opatrenia |

* 1. Príspevok k jasne vymedzenému cieľu spoločného záujmu
     1. Prispeje investičná pomoc k:

1. zvyšovaniu mobility občanov Únie a prepojenosti regiónov vytvorením prístupových bodov k letom v rámci Únie?

1. zníženiu dopravnej preťaženosti v hlavných letiskách Únie?

1. regionálnemu rozvoju?

Uveďte, ako investičná pomoc prispieva ku každému zo zvolených cieľov.

* + 1. Je investícia zameraná na vytvorenie novej letiskovej kapacity?

áno  nie

* + 1. Ak je odpoveď na otázku v bode 2.1.2 „áno“, preukážte na základe obchodného plánu *ex ante* uvedeného v oddiele 2.3 – (Investičný projekt), že nová infraštruktúra v strednodobom horizonte uspokojí predpokladaný dopyt zo strany leteckých spoločností, cestujúcich a dopravcov nákladu v spádovej oblasti letiska.
    2. V prípade individuálnej investičnej pomoci: nachádza sa letisko, ktoré je príjemcom pomoci, v rovnakej spádovej oblasti[[3]](#footnote-3) ako iné letisko, ktorého prevádzka nedosahuje úroveň plnej kapacity alebo blízku úroveň?

áno  nie

Ak áno, poskytnite tieto informácie: a) uveďte veľkosť a tvar spádovej oblasti; b) vzdialenosť a cestovnú dobu medzi letiskom, ktoré je príjemcom pomoci, a letiskami v rovnakej spádovej oblasti; c) objem prepravy na ostatných letiskách v rovnakej spádovej oblasti počas piatich rokov, ktoré predchádzajú roku, v ktorom bola pomoc oznámená; d) očakávaný celkový dopyt a celkovú kapacitu v spádovej oblasti podporovaného letiska po dobu aspoň budúcich desiatich rokov podľa obchodného plánu v prípade pesimistického, základného a optimistického scenára..

* + 1. V prípade schém pomoci: uveďte a) umiestnenie a spádové oblasti oprávnených letísk v oblasti územnej pôsobnosti schémy; b) vzdialenosť a cestovnú dobu medzi oprávnenými letiskami a letiskami v rovnakej spádovej oblasti; c) metódu a kritéria, ktoré budú vnútroštátne orgány používať na vymedzenie veľkosti a tvaru spádových oblastí a využitie kapacity letísk v tej istej spádovej oblasti.
    2. V prípade individuálnej investičnej pomoci: ak je odpoveď na otázku v bode 2.1.4 „áno“, uveďte informácie o pravdepodobnom vplyve investície na využívanie existujúcej infraštruktúry v rovnakej spádovej oblasti. Týmito informáciami sa musia preukázať strednodobé výhľady využitia, pričom informácie musia vychádzať zo spoľahlivých predpovedí osobnej a nákladnej dopravy a musia byť súčasťou vopred vypracovaného obchodného plánu letiska, ktoré je príjemcom pomoci.
    3. V prípade individuálnej investičnej pomoci: ak je odpoveď na otázku v bode 2.1.4 „áno“, uveďte prognózy dopravy z hľadiska počtu cestujúcich v najhoršom, základnom a najlepšom scenári a vysvetlite, prečo sa podľa vášho názoru týmito prognózami zdôvodňuje investičná pomoc na vytvorenie dodatočnej kapacity alebo zachovanie existujúcej kapacity.

* 1. Potreba štátneho zásahu
     1. V prípade individuálnej investičnej pomoci: na základe obchodného plánu letiska vysvetlite, do akej miery závisí schopnosť letiska pokryť svoje investičné náklady od veľkosti letiska z hľadiska ročného objemu cestujúcich.

* + 1. V prípade individuálnej investičnej pomoci: vysvetlite, prečo by letisko nemohlo získať dostatočné financovanie zo súkromných prostriedkov.

* + 1. V prípade schém pomoci: Potvrďte, že a) orgán poskytujúci pomoc overí potrebu intervencie zo štátnych prostriedkov v každom jednotlivom prípade na základe i) veľkosti letiska[[4]](#footnote-4); ii) schopnosti letiska prilákať súkromné prostriedky na financovanie.

* 1. Vhodnosť opatrenia
     1. Preukážte, že predmetná pomoc je vhodná na dosiahnutie zamýšľaného cieľa alebo na vyriešenie problémov, ktoré má vyriešiť. Vysvetlite najmä, ako orgány určili, že rovnaký cieľ nemožno dosiahnuť a že rovnaký problém nemožno vyriešiť menej rušivým politickým nástrojom alebo nástrojmi pomoci a že predmetná pomoc je primeraná politickému nástroju, Ak sa pomoc poskytuje vo formách, ktorými sa zabezpečuje priama finančná výhoda[[5]](#footnote-5), preukážte, prečo iné možné menej rušivé formy pomoci, ako sú vratné preddavky, alebo formy pomoci, ktoré sú založené na dlhových alebo kapitálových nástrojoch[[6]](#footnote-6), nie sú vhodné:

* 1. Stimulačný účinok pomoci
     1. V prípade individuálnej investičnej pomoci: Potvrďte, že práce na notifikovanej individuálnej investícii sa začali až po predložení žiadosti o pomoc orgánu, ktorý poskytuje pomoc. Predložte kópiu žiadosti o pomoc, ktorú príjemca zaslal orgánu poskytujúcemu pomoc, a listinný dôkaz o dátume začatí prác.

* + 1. V prípade schém pomoci: potvrďte, že práce na oprávnených investičných projektoch sa začnú až po predložení individuálnej žiadosti o pomoc orgánu poskytujúcemu pomoc.

* + 1. V prípade individuálnej investičnej pomoci: opíšte úrovne zamýšľanej činnosti v scenári s pomocou a v kontrafaktuálnom scenári bez pomoci. Poskytnite podporné dôkazy, napríklad vnútorné dokumenty týkajúce sa alternatívnych činností, na ktoré letisko, ktoré je príjemcom pomoci, prihliadalo v rámci svojho vnútorného rozhodovacieho postupu.

* + 1. V prípade individuálnej investičnej pomoci: ak existuje kontrafaktuálny scenár s alternatívnymi činnosťami, porovnajte obidva scenáre s cieľom určiť dodatočnú činnosť, ktorá by sa vykonala len v prípade poskytnutia pomoci (kontrafaktuálna analýza).   
          
       V prípade individuálnej investičnej pomoci: Ak kontrafaktuálny scenár s alternatívnymi činnosťami neexistuje, uveďte schodok financovania kapitálových nákladov stanovený na základe vopred vypracovaného obchodného plánu letiska, ktoré je príjemcom pomoci. Schodok financovania kapitálových nákladov je rozdiel medzi kladnými a zápornými peňažnými tokmi vrátane investičných nákladov do dlhodobého kapitálového majetku v priebehu trvania investície v čistej súčasnej hodnote.

* + 1. V prípade schém pomoci: a) potvrďte, že orgán poskytujúci pomoc udelí jednotlivú pomoc na základe schémy až po tom, ako overil existenciu motivačného účinku, a to porovnaním miery zamýšľanej aktivity s pomocou a bez pomoci (hypotetická porovnávacia analýza), alebo v prípade, že by bez pomoci alternatívne činnosti neexistovali, určením schodku financovania kapitálových nákladov na základe vopred vypracovaného obchodného plánu letiska, ktoré je príjemcom pomoci[[7]](#footnote-7); b) opíšte všetky základné vstupné údaje, parametre a predpoklady, ktoré bude posudzovať orgán poskytujúci pomoc na účely analýzy stimulačného účinku.

* 1. Primeranosť pomoci
     1. V prípade individuálnej investičnej pomoci: v prípade existencie kontrafaktuálneho scenára s alternatívnymi činnosťami a) poskytnite vo forme tabuliek v exceli vopred vypracované obchodné plány pre scenár s pomocou a kontrafaktuálny scenár bez pomoci; b) na tomto základe spresnite čisté dodatočné náklady (po odčítaní dodatočných príjmov), ktoré vznikli z realizácie podporovaného projektu či podporovanej činnosti namiesto alternatívneho projektu či činnosti podľa kontrafaktuálneho scenára; c) vysvetlite všetky vstupné údaje, parametre a predpoklady.   
          
        Tieto obchodné plány by sa mali vzťahovať na obdobie ekonomickej životnosti investícií.

* + 1. V prípade individuálnej investičnej pomoci, ak kontrafaktuálny scenár s alternatívnymi činnosťami neexistuje, a) poskytnite vo forme tabuľky v exceli vopred vypracovaný obchodný plán letiska, ktoré je príjemcom pomoci; b) na tomto základe uveďte schodok financovania kapitálových nákladov, ktoré predstavujú čistú súčasnú hodnotu rozdielu medzi pozitívnymi a negatívnymi peňažnými tokmi vrátane investičných nákladov, po dobu ekonomickej životnosti investície; c) vysvetlite všetky príslušné vstupné údaje, parametre a predpoklady.

* + 1. V prípade schém pomoci sa zaväzujete a) overiť v každom jednotlivom prípade kontrafaktuálny scenár bez pomoci na základe vopred vypracovaných obchodných plánov; b) určiť dodatočné náklady (po odčítaní dodatočných príjmov), ktoré vznikli z realizácie podporovaného projektu či podporovanej činnosti namiesto alternatívneho projektu či činnosti podľa kontrafaktuálneho scenára, ak existuje kontrafaktuálny scenár s alternatívnymi činnosťami; c) určiť schodok financovania kapitálových nákladov, ktorý predstavuje čistú súčasnú hodnotu rozdielu medzi pozitívnymi a negatívnymi peňažnými tokmi vrátane investičných nákladov, po dobu ekonomickej životnosti investície, ak by sa alternatívne činnosti neuskutočnili.   
         
       Opíšte všetky základné vstupné údaje, parametre a predpoklady, ktoré bude posudzovať orgán poskytujúci pomoc na účely preskúmania a analýzy.

* + 1. Intenzita pomoci

Uveďte maximálne percento oprávnených nákladov, na ktoré sa vzťahuje investičná pomoc („intenzita pomoci“); vrátane akéhokoľvek dodatočného financovania základnej intenzity pomoci:

Ak sa schéma pomoci vzťahuje na letiská rôznych veľkostí, uveďte maximálnu intenzitu pomoci, ktorá sa uplatňuje na tieto skupiny letísk:

|  |  |
| --- | --- |
| Veľkosť letiska na základe priemerného objemu cestujúcich (počet cestujúcich za rok) | Maximálna intenzita investičnej pomoci |
| > 3 až 5 miliónov |  |
| 1 až 3 milióny |  |
| < 1 milión |  |

* 1. Zabránenie negatívnym účinkom na hospodársku súťaž a obchod
     1. Potvrďte, že letisko vrátane celej infraštruktúry a zariadení, na ktoré sa poskytuje pomoc, bude otvorené všetkým potenciálnym používateľom a nebude vyhradené pre jedného konkrétneho používateľa.

* + 1. Uveďte opatrenia prijaté na zabezpečenie, že letiskové kapacity budú pridelené používateľom na základe relevantných, objektívnych, transparentných a nediskriminačných kritérií.

* 1. Notifikácia individuálnej pomoci v rámci schémy investičnej pomoci
     1. Nasledujúce individuálne opatrenia pomoci prijaté na základe schémy investičnej pomoci sa musia oznamovať v súlade s článkom 108 ods. 3) ZFEÚ:
        + 1. investičnú pomoc letiskám s priemerným ročným objemom viac než 3 milióny cestujúcich;
          2. investičnú pomoc, ktorá presahuje 75 % intenzity pomoci, pre letisko s priemerným ročným objemom do 1 milióna cestujúcich, , s výnimkou letísk umiestnených vo vzdialených regiónoch;
          3. investičnú pomoc poskytnutá na premiestnenie letísk;
          4. investičnú pomoc na financovanie letiska so zmiešanou osobnou a nákladnou dopravou v objeme vyše 200 000 ton nákladu počas dvoch finančných rokov predchádzajúcich roku, v ktorom sa pomoc notifikuje;
          5. investičná pomoc určená na vznik nového letiska prevádzkujúceho osobnú dopravu (vrátane prestavby existujúceho malého letiska na letisko prevádzkujúce osobnú dopravu);
          6. investičná pomoc, ktorej cieľom je vytvorenie alebo rozvoj letiska nachádzajúceho sa vo vzdialenosti 100 km od existujúceho letiska alebo 60 minút jazdy autom, autobusom, vlakom alebo vysokorýchlostným vlakom.

1. Usmernenia o štátnej pomoci pre letiská a letecké spoločnosti (Ú. v. EÚ C 99, 4.4.2014, s. 3) [↑](#footnote-ref-1)
2. Náklady spojené s investíciami do letiskovej infraštruktúry, vrátane nákladov na plánovanie, infraštruktúru pozemnej obsluhy (napr. pásy na prepravu batožiny atď.) a vybavenia letiska môžu byť oprávnené ako investičná pomoc letiskám. Investičné náklady spojené s neleteckými činnosťami (najmä parkoviská, hotely, reštaurácie a kancelárie) nie sú oprávnené. Investičné náklady spojené s poskytovaním služieb pozemnej obsluhy (napr. autobusy, obslužné vozidlá atď.) nie sú oprávnené, lebo nie sú súčasťou infraštruktúry pozemnej obsluhy. [↑](#footnote-ref-2)
3. „Spádová oblasť letiska“ je ohraničenie zemepisného trhu, ktoré je bežne stanovené na zhruba 100 kilometrov alebo približne 60 minút doby strávenej na ceste autom, autobusom, vlakom alebo vysokorýchlostným vlakom; spádové oblasti jednotlivých letísk sa však môžu líšiť a pri ich stanovení sa musia brať do úvahy špecifiká každého letiska. Veľkosť a tvar spádovej oblasti sa medzi jednotlivými letiskami líši a závisí od rôznych vlastností letiska vrátane jeho obchodného modelu, polohy a cieľových letísk. [↑](#footnote-ref-3)
4. Použite tieto kategórie veľkosti: letiská s ročným objemom prepravy do 200 000 cestujúcich; letiská s ročným objemom prepravy 200 000 až 1 milión cestujúcich; letiská s ročným objemom prepravy 1 až 3 milióny cestujúcich. [↑](#footnote-ref-4)
5. Napríklad priame granty, oslobodenia od dane alebo zníženia daní, poplatkov sociálneho zabezpečenia alebo iných povinných poplatkov alebo ponuka pozemkov, tovaru alebo služieb za výhodné ceny. [↑](#footnote-ref-5)
6. Napríklad zvýhodnené úvery alebo bonifikácia úrokovej sadzby, štátne záruky, kúpa akciového podielu alebo náhradné poskytnutie kapitálu za výhodných podmienok. [↑](#footnote-ref-6)
7. Schodok financovania kapitálových nákladov je rozdiel medzi kladnými a zápornými peňažnými tokmi vrátane investičných nákladov do dlhodobého kapitálového majetku v priebehu trvania investície v čistej súčasnej hodnote. [↑](#footnote-ref-7)